open-index/open-wikipedia-markdown huggingface dataset:
پاناما

**پاناما**، رسميا لجمهورية د پاناما (بالصبليونية: República de Panamá) هي بلاد جات ف لوسط د أمريكا، ما بين لقارات د أمريكا لوسطانية و أمريكا لجنوبية. تايحدّوها من الشمال لبحر د لكاريبي و لمحيط لأطلسي، من لجنوب لمحيط لهادي، من لجنوب الشرقي كولومبيا، و من الشمال لغربي كوسطاريكا. پاناما معروفة بلقناة اللي جات ف لوسط ديالها (قناة پاناما - تبنات ف 1914)، و اللي تاتخلّي لباطويات يدوزو ما بين لمحيط لأطلسي و لمحيط لهادي.

سكنو ف لبلاصة اللي فيها پاناما بزاف د لقبايل د السكان لأصليين، حتا دخلو ليها الصبليون و ستعمروها فاللّول د لقرن 16. ستاقلات لبلاد ف 1821 و دخلات مع لجمهورية د كولومبيا لكبيرة. بقات لبلاد طرف د كولومبيا تال 1903، فين عاوناتها لميريكان باش تخرج منها و ولاّت هي لجمهورية د پاناما. ملّي تبنات لقناة د پاناما ف 1914، كانت لميريكان هي اللي حاكمة فيها، و بقات بحال هاكاك تال 1999، اللي هو لعام اللي ولات فيه الدولة د پاناما هي اللي قابطة لقناة كاملة و ولاّت عندها سيادة كاملة عليها.

تيسكنو ف پاناما تقريبا 4.2 مليون د الناس، و لعاصمة ديالها هي لمدينة د پاناما. اللغة الرسمية د لبلاد هي الصبليونية، و لفلوس اللي كاتخدّم فيها هي لبالبوا (عندها نفس لقيمة بحال الدولار لميريكاني). لإقتصاد ديال لبلاد تيضور على لمدخول اللي تادّير من لقناة، و على لمالية و السياحة اللي بداو تيكبرو تا هوما. پاناما داخلة مع بزاف د لمنضمات دولية منها لأمم لمتحدة و لمنضمة د لبلدان لميريكانية و لمنضمة لعالمية د الصحة ولمجموعة د 77.
## مصادر


تصنيف:بلدان د أمريكا الشمالية
تصنيف:مقالات فيها مصدر و 3000 بايت
تصنيف:بلدان د أمريكا الجنوبية
ڤلاديمير پوتين

**ڤلاديمير ڤلاديميروڤيتش پوتين** (ب رّوسية **Влади́мир Влади́мирович Пу́тин**) (تولد ف 7 أكتوبر 1952 ف سان پيطيرسبورݣ) هو سياسي و ؤفيسير قديم د لمخابرات روسي، لّي دابا عندو لمنصب د رئيس روسيا من 2012. كان رئيس روسيا تا من 2000 ل 2008، ومن 2008 ل 2012 كان رئيس لووزارا تحت من رّئيس ديميطري ميدڤيديڤ.

ف 17 مارس، لمحكامة الجنائية الدولية صدرات مدكرة د لقبض على **ڤلاديمير پوتين**، و على لمسؤولة الروسية ماريا لڤوڤا بيلوڤا، ب تهمة خطف لأطفال ف ؤكرانيا.
## حياتو
تولد ڤلاديمير پوتين نهار 7 أكتوبر 1952 ف سان پيطيرسبورݣ، اللي كانت سميتها ديك لوقت لينينݣراد. قرا لقانون ف لجامعة د مدينتو وتخرج منها ف 1975. من موراها نيشان خدم معا لمخابرات ديال ليتيحاد السوڤياتي (КГБ) وبقا فيها 16 لعام ف بزاف د لمناصب تا وصل لرتبة ليوطنون كولونيل، وستاقل ف 1991 باش يبدا السياسة ف مدينتو نيت.

ف 1996، مشا پوتين ل موسكو ودخل معا لإدارة د الرئيس بوريس ييلتسين، فين خدا لمنصب د رئيس لمخابرات الروسية (ФСБ)، قبل ما يولي رئيس ووزارا د روسيا ف غشت 1999. ف دجنبر 1999 ستاقل ييلتسين من الرئاسة د روسيا وولا پوتين هو الرئيس لمؤقت، حتا تنظمات نتيخابات وولا هو الرئيس لفعلي د روسيا ف عام 2000.

## مصادر


تصنيف:زيادة 1952
تصنيف:سياسة
تصنيف:روسيا
تصنيف:بيوغرافيا د رجال
تصنيف:ناس حيين
تصنيف:ناس تزادو ف سان پيطيرسبورڭ
تصنيف:مقالات فيها مصدر و 3000 بايت
ݣلميم

**ݣلميم** مدينة مغريبية و جماعة ترابية حضرية كاينة ف إقليم ݣلميم، جهة ݣلميم واد نون، ساكنين فيها 117988 واحد، على حسب لإحصاء لعام 2014. كاين فݣلميم 53 جامع و 5 دالزاويات.

## تعليم
* نسبة لأمية (نّاس لّي ما كايعرفوش يقراو ولا يكتبو) : 25,1%
* نسبة سّكان لّي قاريين فوق الليسي (ليسي و جامعة): 21,9%
## قتيصاد
* نسبة نّاس نّشيطين (لّي يقدرو يخدمو): 41,4%
* نسبة لبطالة (نّاس لّي ما خدامينش و تايقلبو على خدمة): 29,5%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 25,6%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):37,5%

## مصادر

تصنيف:جهة ݣلميم واد نون
تصنيف:مدون د لمغريب
تصنيف:بلايص مسكونين ف إقليم ݣلميم
ݣيليز

**ݣيليز** جماعة ترابية ؤ مقاطعة كاينة ف عمالة مراكش، جهة مراكش آسفي، ساكنين فيها 188333 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 14,2%
* نسبة سّكان لّي قاريين فوق الليسي (ليسي و جامعة): 39,3%
## قتيصاد
* نسبة نّاس نّشيطين (لّي يقدرو يخدمو): 51,1%
* نسبة لبطالة (نّاس لّي ما خدامينش و تايقلبو على خدمة): 17%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 18,9%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):53%
## مصادر

تصنيف:جهة مراكش آسفي
تصنيف:مراكش
جدوان

**لمختار جدوان** لمعروف بجدوان ولاً الشاب جدوان (تولد فالرباط ف 1967) كان مغنًي مغريبي د الشعبي عتازل ف 2008 وبدا تيدير الدعوة لإسلامية.

## حياتو
تولد لمختار جدوان ف 1967 فالرباط وكبر فأسرة فنية، كان كل واحد من خُوتو التلاتة عندو مجموعة موسيقية ديالو، وكانو كلًهم كيتدرًبو فالدار. كبر لمختار فهاد لجو وكان تيسمع لبزاف د لمغنًيين منهم ناس لغيوان وجيل جيلالة ومحمد لمراكشي ومحمد بنعمر الزياني.

بدا جدوان لمسيرة ديالو ف لغنا ف 1987 وخرًج أول ألبوم مع لمجموعة ديالو و كانت سميتو: *أنا لمسيكينة*. من ديك لوقت بانلو باللًي حياتو أتكون ف لموسيقى و وقف قرايتو ف لعام التاني د لجامعة. من بعد دخل للمعهد لموسيقي ديال الرباط و بدا تيخرج أغاني جداد مع لفرقة ديالو اللي كانت سميتها "أوركيسطرا جدوان". تعرف بزاف ف لمغريب و ولا تيشارك ف لمهرجانات و لعراسات، و غنا ب بزاف د اللهجات باش يبيًن التنوع د الثقافة د لمغريب كامل.

جدوان كان معروف باللي كان دياني، ومشا للحج جوج مرات ف 1992 و 1993، وواعد راسو باش يعتازل ملًي يوصل ل 40 عام. و نيت، ف 2008 عتازل لموسيقا و مابقاش تيغني. من ديك الساعة ولاً لمختار جدوان مقرئ ديال لقرآن فبزاف د الجوامع وداعية تيشارك فبزاف د لمناسبات الدًينية.

## لأغاني ديالو
جدوان عندو بزاف د لأغاني لمعروفة عند لجمهور لمفريبي، منها بحال دابا:
* *خليتيني نساين*
* *لالة العروسة*
* *شكون كان ليا سباب*
* *شهدو عليه*
* *مول الطاكسي*
* *شوف بنات اليوم*
* *أبابا وايا بابا*

## مصادر

تصنيف:بيوغرافيا د رجال
تصنيف:مغني مغريبي
تصنيف:شعبي
تصنيف:زيادة 1967
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف الرباط
تصنيف:ناس د الرباط
رحوم لبقالي

**رحوم لبقالي** (تولدات ف الشاون) فنانة مغريبية متخصصة ف لفن الصوفي، وبالضبط ف لحضرة الشفشاونية. شاركات لبقالي مع لمجموعة ديالها ف بزاف د لمهرجانات ولمحافل فلمغريب و ف لخاريج، و هادشي اللي عطاها تجريبة كبيرة ف هاد لمجال.

## شوف حتا
### لقاءات فالراديو
* لقاء رحوم البقالي مع لإذاعة د مونطي كارلو الدولية.

### برامج فالتلفازة
* حلقة د برنامج "نساء من ذهب" على رحوم البقالي - التلفيزون العربي (2016).
* سفر فني مع ارحوم البقالي في تراث "الحضرة الشفشاونية - لقناة الرابعة.

## مصادر

تصنيف:بيوغرافيا د نسا
تصنيف:مغنية مغريبية
تصنيف:لموسيقا الصوفية
تصنيف:ناس حيين
تصنيف:ناس تزادو ف شفشاون
تصنيف:ناس د شفشاون
تصنيف:مقالات فيها مصدر و علاين 3000 بايت
وجدة

يسار|تصغير|300px|<P ALIGN=center>شارع محمد الخاميس</p>

**وجدة** (بالامازيغية: **ⵓⵊⴷⴰ**) هيّا مدينة مغربية جات ف شمال شّرق ديال لبلاد ؤ كاينة ف عمالة وجدة أنݣاد. هاد لمدينة هيّا لعاصمة ديال جّهة شّرق ؤ أكبر مدينة فيها من ناحيت عدد السكان. لمدينة لاصقة ف لحدود بين لمغريب ؤ دّزاير، حيت بينها ؤ بين دّيوانا ديال زوج بغال غير 14 كلم، جات حدا جبال بني يزناسن ؤ بعيدة ب 60 كلم على سّاحيل ديال لمتوسط.
ف لعام 1994 احتافلات وجدة ب ألف عام على تأسيسها ؤ ف 2018 تختارت عاصمة ديال التقافة لعربية.
ؤ هي تامن أكبر مدينة ف لمغريب حيت ساكن فيها 494.252 نّاس على حساب إحصاء 2014.

## جغرافيا
ؤّل إحصاء د سّكان تدار ف لمغريب مورا سّتيقلال ف 1960، تّلقا فيه بلي كاينين 127.055 لّي ساكنين ف وجدة، سوا مغاربا ؤلا أجانب.

## لجماعة لحضرية
لجماعة لحضرية د وجدة تابعة ل عمالة وجدة أنݣاد، جهة الشرق، ساكنين فيها 492.873 واحد، على حسب لإحصاء لعام 2014.

### تعليم

* نسبة لأمية (نّاس لّي ما كايعرفوش يقراو ولا يكتبو) : 21%
* نسبة سّكان لّي قاريين فوق الليسي (ليسي و جامعة): 24,6%

### قتيصاد

* نسبة نّاس نّشيطين (لّي يقدرو يخدمو): 45,4%
* نسبة لبطالة (نّاس لّي ما خدامينش و تايقلبو على خدمة): 26,2%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 17%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):46,9%

## مصادر


تصنيف:جهة الشرق
تصنيف:مدون د لمغريب
تصنيف:مقالات فيها مصدر و 3000 بايت
تصنيف:تأسيسات د 994
لقضية د ليلهامر

تصغير|أحمد بوشيخي
**لقضية د ليلهامر**، كاتعني بيها لقتيلة لي وقعات فـ21 يوليوز 1973 ف ليلهامر (نورڤيج) د أحمد بوشيخي، سرباي مغريبي-نورڤيجي خو شيكو بوشيخي ديال جيپسي كينݣ، لي دارتها لموصاد ف إطار عملية غضب رب. لموخابارات لإسرائيلية سحابليهم هو علي حسن سلامة، زعيم ديال منضمة أيلول لكحل، لي مسؤولة على لقتيلة ديال لعاب لؤلمپية د ميونيخ. ستة من خمسطاش لعميل د لموصاد شاركو فهاد لعملية شداتهم سلطات د نورڤيج ؤ تحكم عليهم. هاد لقضية طيحات من سمعة ديال لموصاد. سلامة لحقيقي قتلاتو لموخابارات د إسرائيل حتال 1979.

## سياق
من بعد لقتيلة ديال لعاب لؤلمپية د ميونيخ فـ1972 لي مات فيها حضاش لعايبي إسرائيلي، لوزيرة لولا د إسرائيل ݣولدا ماير عطات ضو لخضر باش تدار عملية غضب رب باش يتقتلو ناس لي كانو مور ديك لقتيلة. علي حسن سلامة، زعيم ديال منضمة أيلول لكحل ؤ مسؤول ديال لقوة 17، كان من بين لوحدين لي لموصاد خاصها تصفيهم.

## تتبع و لقتيلة
فيوليوز 1973، لموصاد سحابليها لقات لأتر د سلامة مورما تبعات واحد لجازائيري، كمال بنامان، لي حسباتو بلي راه وسيط ديال أيلول لكحل. هاد لخر مشا ل ليلهامر من جونيڤ، ؤ لموخابارات لإسرائيلية سحابليها بلي راه غادي يتلاقا سلامة بتخبية فديك لمدينة نورڤيجية صغيرة. خمسطاش لعميل تصافطو لتما، من بينهم لمدير لعام د لموصاد زڤي زامير ؤ مدير لعملية ميكايل هراري. فـ20 يوليوز 1973، سحابليهم سلامة هو بوشيخي حيت لجازائيري لي تابعينو بدا يهضر معاه. هاد سرباي لمغريبي-نورڤيجي تولد فـ13 أبريل 1943 ؤ هو لخو لكبير د شيكو بوشيخي، لي هو من لمؤسسين د جيپسي كينݣ. كان عايش ف ليلهامر هادي تسع سنين ؤ مزوج بنورڤيجية سميتها طوريل لارسن، لي كانت حاملة ببنتهم. أحمد ماكانتش عندو علاقة ب لمونضامات لفيليسطينية.

لغد ليه فليل، بوشيخي ؤ مراتو لحاملة كانو راجعين من سينيما. واحد طوموبيلة صايݣينها إسرائيليين وقفات حدا دار ديالهم. جوج منهم تيراو على بوشيخي 13 لمرة بسلاح كاليبر 22 قدام مراتو. هربو موراها بزبة من مسرح لجريمة فطوموبيل ديالهم. ملي لبوليس نورڤيجي جا، لقاو بوشيخي مات.

## لعواقب
هاد لقتيلة أترات ف سكان د ليلهامر، حيت كانت أول جريمة د دم وقعات ف لمدينة من هادي 36 عام. لإسرائيليين مافهموش لقضية مورما نشرات صحافة نورڤيجية لخبار.

ستة د لإسرائيليين شدهوم لبوليس بتهمة لقتيلة. وحدا من لي خدامين ف لموصاد، سيلڤيا رافايل، ستعلملات پاسپور كانادي بسميت، پاطريسيا روكسبورو، لي كاينة بصح ؤ تسرق ليها پاسپور ديالها ف موريال.

جوج من ناس د لموصاد لي شاركو ف لقتيلة، دان إرت ؤ ماريان ݣلادنيكوف، كانو كراو طوموبيل بسميتهم لحقيقية. تشدو ؤ هوما غاديين يردو طوموبيل ف ماطار ؤصلو. مور ستينطاق، هاد جوج عطاو للبوليس لادريسة ديال واحد دار فين كاينين ربعة ديال لمخبرين إسرائيليين، من بينهم سيلڤيا رافايل، لي كانت وحدا من لعناصر لمهمة د لموصاد، ؤ تحكم عليها بتهمة لقتيلة فهاد لقضية.

سلامة لحقيقي ف لخر قتلاتو لموصاد ف بيروت فـ1979.

فـ1996، لحوكومة د إسرائيل صرفات واحد تعويض لعائيلة بوشيخي، والاكين ماعتارفاتش ب لجريمة. خمسة من لمخبرين دغيا خرجو من لحبس. ؤ سيلڤيا رافايل من بعد شي أعوام ف لحبس تعطاتها حرية مسبقة مورما تدخل لموحامي ديالها أنايوس شوت، لي تزوج بيها من بعد.

## مصادر

تصنيف:النورڤيج
تصنيف:سياسة د إسرائيل
تصنيف:جريمة
تصنيف:مغاربا تقتلو ف لخاريج
تصنيف:مقالات فيها مصدر و 3000 بايت
تصنيف:1973 ف إسرائيل
قضيب ديال بنادم

تصغير|تشريح ديال قضيب

**لقضيب ديال بنادم** هوّا لعضو النسلي لبراني عند دكورا د لهوموساپيان ولايني فنفس لوقيتة داخل حتا فلجيهاز لبولي لعكس د نتوة اللي لعضو نسلي ديالها معزول على لجيهاز لبولي ديالها.

لقضيب ديال بنادم بوحدو من نوعو ؤ مختالف على لقضبان د لبهايم لخرين - داكشي علاش خاصو قراية غير عليه بوحدو. ݣاع لبهايم عندهوم عضمة باش تسهل لعملية د التدخال من غير بنادم اللي ماعندوش هاد لعضمة ولايني بلاصتها عندو **لكسدة لپّونجية** اللي كايدور بلبولاني[uretre] ؤ جوج **كسادي غيرانية** اللي فيهوم بزاف ديال جواوف (غيران صغار) اللي كايعمرو بالدم فلوقيتة ديال التقيام. فلعادي التقيام كاتوصل فيه الطولة د لقضيب مابين 15 حتال 20 سانتيم علاين.

## لاصل د لكلمة
بلا لهضرة السوقية، لقضيب ف الداريجة شي مرات كايتسمى "حنكليس" هيا سمية بانت فلمرة اللولة فالصوشل ميديا و كان مقصودها فاللول هوا الضحك و التقشاب، هاد لكليمة تخدات من السمية لعربية "أنقليس" (بالداريجة لمغريبية: تازلمت) و مفادها هوا واحد لݣنس ديال حناش لبحر وحيت لفورمة ديالو كاتشبه للعضو النسلي لبراني ديال الدكورا.

## أناطوميا

## مصادر


تصنيف:أناطوميا
تصنيف:أناطومي د بنادم
فوييلة (أناطوميا)

**لفوييّلة** ؤ الجماعة ديالها **فوييلات**، (ب ، ب ) هوما واحد جوج د لݣلونضات ب سيفة ديال فولات ؤلا بيضات داخلين ف السيستيم النسلي و كاينين عند الدكورا ديال ݣاع لبهايم من بيناتهوم بنادم. هاد لݣلونضات عندهوم جوج خدمات : كاينتجو **لبهايم د لماني** ؤ كاينتجو حتا **ل[[هورمون]]ات النسلية** اللي هوما **الدكروجينات** (بحال الطيسطوسطيرون).
تصغير|شيما مسهّل كايبين لفوييّلة و لعضاوي اللي حداها
لفوييلات عند الدكورا كايقابلو لبوييضات عند النتوات ؤ بجوجهوم خاضعين للݣلونضة النخامية لقدامية اللي كاتكومونضي فيهوم بجوج هورمونات هوما ل FSH ؤ LH.

هاد لݣلونضات كايكونو ف لغالب خارجين على لكسدة (من غير الطيورا، لفيران، زّواحف، ؤ لبالينات اللي عندهوم داخلين ف لكرش...) و موضْعهوم كاين ف لحجر لاحقاش باش يكونو خدامين مزيان خاصهوم واحد سخونية ديال 30°س بينما سخونية ديال لكسدة هيّا 37°س. لفوييّلات كايكونو مجموعين ؤ مغطيين بواحد الجيب جلدي سميتو السكرطمان ؤاللي موهيم بزاف ف التعدال ديال هاد السخونية، حاجة خرا هيا هاد الجلدة اللي كاتغطيهوم زايدة فيها شوية ديال لميلانين داكشي علاش كايكون لونها مغموق ؤ باش نفصلو كتر ف لغالب الإنتاجية ديالهوم مكاتكونش بحال بحال داكشي علاش تقدر يكون حجم واحد لفوييّلة كبر من لخرا.

## مصادر

## لمزاود
* قاموس السبيطار


تصنيف:أناطوميا
تعليم

تصغير|مدراسة ف مرزوݣة، لمغريب.

**التعليم** هو مجال كيهتم ب طرقان التلقين و التعلم ف لمدارس و مؤسسات بحالها و كيشمل عمليات لي كاتخلي بنادم يشد مجموعة من لمهارات ولمعارف. وكاتعني حتا كيفاش لمعاونة د الناس يديرو شي حاجة و الدعم ديالهوم باش يفكرو فشنو تعلمو.

ب التعليم، لمعرفة ديال شي مجتمع ولا دولة ولا حتا لعالم كولو كاتنتاقل من جينراسيون لجينيراسيون خرا. هادشي داخل فيه التعليم ديال لأخلاق، متلا تعلم لكيفية د التعامل مع ناس و كيفاش يولي لواحد مواطن مزيان.
وصلة=https://simple.wikipedia.org/wiki/File:ArtAndFeminism_MoMA18_-_30_-_Editing_with_Megan_Wacha.jpg|تصغير|ناس كايقراو ف لمكتابا
تعليم ممكن يعاون ويوجه لأفراد من مستوى لمستوى. ناس لي قاريين يقدرو يديرو بزاف د لحوايج، بحال أنهم يعاونو ناس لي ماقاريينش، ويشجعوهم باش يتعلمو.

## نواع د التعليم
كاينين بزاف ديال الطرق باش كيتصنف التعليم، متلا لعمر ولا لمادة. وحدة من هاد الطرق هي واش راه نيضامي ولا ماشي نيضامي.

* **التعليم النيضامي** غالبا كيكون فلمدرسة، لي فيها كيتعلم لواحد لمهارات ديال لاباز و لمعارف لأكاديمية. دراري صغار كيقراو ف لحضانة ولا روض، ولكن التربية النيضامية غالبا كاتبدا غير من التحضيري، ؤ كاتكمل الليسي، ومن بعد لجامعة لي كاتخليك تخرج بشهادة أكاديمية.
* **التعليم لماشي نيضامي** هو نوع ما منضمش بزاف، يقدر يكون واحد من لعائلة كيقري بنتو كيفاش تركب ل پيكالة، ولا يعلم ولدو كيفاش يطيب شي أكلة. هاد نوع ديال تعليم داخل فيه ناس لي كيتعلمو من لكتوبا أولا من شي سيت فلانترنت. داخل فيها حتا محو لأمية ديال الناس لكبار، وسوايع بنسبة ل التلامد. فهاد نوع ديال التعليم، شي واحد لي ماشي بضرورة ف لمدرسة يقدر يتعلم كيفاش يقرا ويكتب، أولا يتعلم كيفاش دير شي حرفة.

## التسكويل
وصلة=https://simple.wikipedia.org/wiki/File:Jan_Steen_school_class_with_a_sleeping_schoolmaster,_1672.jpg|تصغير|قيسم معا ؤستاد ناعس، طابلو د يان ستين، 1672
بزاف ديال لمدارس كتوفر لقراية فابور من الدعم ديال الدولة. لعائلات يمكن ليهم يسيفطو ولادهم يقراو ف لپريڤي، ولكن كايخصهوم يخلصو كلا شهر. فشي بلايص لي مافحالهمش، دراري ميمكنش ليهم يمشيو للمدرسة حيتاش الدول ديالهم ماموفراش ليهم لمدارس، ولا حيتاش لأسر ديالهم ميقدروش يوفرو لفلوس باش يقريو ولادهم، ولا حيتاش لولاد خاصهم يخدمو وهوما صغار، وفشي مجتمعات كاينا واحد نضرة سلبية ل تعليم ديال لبنات.

فأغلب لبلايص ف لعالم تعليم لبتيدائي و التانوي تايكون فابور حيتاش مدعوم من الدولة، وفشي بلدان تايكون حتا تعليم لجامعي فابور، ولكن والاكين ف بلدان خرا تايكون ب لفلوس.

## مصادر


تصنيف:تربية
تصنيف:تنضيم جتيماعي
تصنيف:مقالات فيها مصدر و 3000 بايت
لهوية الجندرية

تصغير|بلدان لي كاتقبل لهوية الجندرية على حساب كيفاش بنادم كيشوف راسو
**لهوية لجندرية** ؤلا نّوع لإجتماعي (ب )، ف سوسيولوجيا كتوصف الجنس لي شخص كايشوف بيه راسو. بزاف ديال الناس كايشوفو راسهم يا إما راجل أولا مرا، دري ولا بنت. ف لأغلبية ديال لحالات، الجندر لي كيوصفو بيه ناس روسهم هو نفسو لي وصفهوم بيه دكتور فاش يالاه تزادو. ولكن بنسبة لبعض ناس، فاش يالاه تولدو قالو ليهم نتوما لجندر ديالكم كدا ولكن من بعد ما كبرو حسو بلي هوما كاينتاميو ل جندر أخور. هاد ناس كايتسماو متحولين جنسيا. بعض لمرات ناس خرين كايتسماو متحولين جنسيا فاش لأدوار لإجتماعية ديالهم، لي فرضها لمجتمع، ماكاتناسبش مع الجندر ديالهم.

## هويات مشتركة
أغلب ناس كايسحاب ليهم بلي كاينين غير جوج تصنيفات جندرية، ولي كاتسما تنائية جندرية، أي راجل ومرا. ولكن ف لعقود اللخرة، ناس عرفو بلي ماكاينينش غير هاد جوج، وإنما كاينين تصنيفات خرا. ولي ساهم أكتر ف أن هاد لموضوع باش ياخد قيمة كبيرة ف لعالم هو ضهور ديال حركات مجتمع لميم، لي ساهمات عبر تعليم ونضال لحقوقي، ف أنها تبين للناس بلي كاينين بزاف ديال تصنيفات لجندرية لي لواحد يقدر ينتمي ليها.

## تعبير جندري
التعبير الجندري كاتعني كيفاش شخص كيلبس، كايبان، وكيتصرف، بطريقة لي تخلي ناس لخرين يعرفو الجندر ديالو. شخص لي كيلبس وكيتصرف بطريقة دكورية، يمكن نقولو عندو *تعبير جندري دكوري.* بينما شخص لي كيلبس وكيتصرف بحال أنتوية، نقدرو نقولو عندو *تعبير جندري أنتوي*. وهادشي راه مختالف على *لهوية الجندرية*، حيت ناس تقدر تختار كيفاش تبان ولا تصرف بطريقة معينة، واخا ماشي هادا هو لإحساس داخلي ديالهم.

## تحول لجنسي و تغيير لجنس

* **تحول الجنسي** هو فاش تايكون الجندر لي تولدتي بيه ماشي هو الجندر لي كاتعتابر راسك منتامي ليه. ناس لي كايعيشو هاد لحالة عندهم بزاف ديال تجارب لي مختالفة على بعضياتها، واخا كاينين ناس لي دازو من نفس تجربة. متلا، كاينين ناس لي دازو من ضطراب لهوية الجندرية. لإنسان لمتحول جنسيا كايحس بعض لمرات بلي خاصو يدير عملية باش يحول الجنس ديالو، أولا ياحد هرمونات، أولا يديرهم بجوج.
* **لعبور الجنسي** هو مصطلح كايستعملوه بعض ناس لمتحولين جنسيا بعد ما يديرو عملية تحول جنسي. بعض ناس كايعتابرو هاد لمصطلح قديم وكيفضلو مصطلح متحول جنسيا كتعبير على لهوية الجندرية ديالهم.

## مصادر


تصنيف:الجندر
تصنيف:مجتمع لميم
تصنيف:مقالات فيها مصدر و 3000 بايت
تصنيف:مجتمع الميم
مجتمع لميم

**مجتمع لميم** ؤلا **مجتمع لإل جي بي تي،** بالإنجليزية (**LGBT**)، هو مجموعة من ناس لي كاتمتل توجهات جنسية بحال لمتليين، ليزبيانات، لمزدوجين جنسيا، ولمتحولين جنسيا. هاد لكلمة ديال مجتمع لميم كاتشمل أي واحد ماشي مغاير.

هاد لمصطلح ديال مجتمع لميم تستعمل أول مرة ف تسعينات، ووقعو فيه مجموعة ديال تغييرات حتا وصل للشكل لحالي ديالو، لي ولا كايشمل واحد لعدد كبير من توجهات لجنسية.

## تاريخ ديال ل متليين ف لعالم لغربي

* قبل من تورة لجنسية ديال ستينات، ماكانت حتا شي كلمة محايدة أولا مجموعة من لكلمات لي تقدر تعبر على ناس لي ماشي مغايرين. كان واحد لمصطلح ديال "لجنس تالت" كايتستعمل من عام 1860، ولكن هاد لمصطلح ماخداش شعبية كبيرة ف لميريكان.
* كلمة متلي/ة ولات كاتستعمل ف لميريكان باش توصف توجه لجنسي ديال ناس لي ماشي مغايريين، ومازالا كاتستعمل حتال ليوم.
* ف لبداية ديال سبعينات، ولاو ليزبيانات حتا هوما كايناديو بلحقوق ديالهم. من بعد تبعوهوم مزدوجي لجنس.
* بعد أحدات ستونوول، وقع واحد شرخ فمجتمع لميم، ولاو لمتليين وليزبيانات كايقولو على مزدوجي لجنس بلي هوما غير متليين ولكن خايفين يبينوها، وكايقولو على لمتحولين جنسيا بلي كايلعبو دور سلبي ف أنهم كيروجو واحد صورة نمطية خايبة على مجتمع لميم.

## تقبل ديال مجتمع لميم
بعض ناس لي منتامين لمجتمع لميم مايقدروش يقولوها قدام ناس، حيت ممكن يكون هادشي خطر على حياتهم. بزاف ديال ناس عندهم عنصرية وأحكام مسبقة على لمتليين، هادشي كايتسما لهوموفوبيا، أي لخوف لي ماعندو حتا معنى من لمتليين. بزاف ديال دول عندها قوانين عنصرية ضد مجتمع لميم، بعض دول كاتوصل لدرجة أنها كتعدمهم.

## مصادر


تصنيف:أقليات جنسية
متلي

[وصلة=https://simple.wikipedia.org/wiki/File:Gay_flag.svg|تصغير|[:simple:Rainbow flag (LGBT movement)|راية قوس قزح لي كاتمتل لمتليين]]
[وصلة=https://simple.wikipedia.org/wiki/File:Marcha-buenos-aires-gay2.jpg|تصغير|مجموعة ديال لمتليين ف [لارجونتين|لأرجونتين]]

**متلي** هي واحد لكلمة كتستعمل باش توصف واحد لإنسان لي عندو ميول جنسية وبعض لمرات رومنسية لشخص من نفس لجنس ديالو. شخص لي متلي يمكن يكون راجل كايعجبوه رجال أولا مرا كايعجبوها لعيالات.

كلمة متلي ف لأصل كاتستعمل لأي شخص عندو ميول جنسية لشخص اخر من نفس لجنس ديالو، ولكن بعض لمرات كتستعمل غير لرجال. فهاد لحالة كانسميو لمرا لي عندها ميول جنسية متلية ليزبيانة.

## مصادر


تصنيف:مجتمع لميم
تصنيف:متلية
أحدات ستونوول

**لأحدات ديال ستونوول** هوما مجموعة من لمضاهرات وشغب لي وقع ف مدينة نيويورك ما بين 28 يونيو و 6 يوليوز عام 1969. هاد لأحدات وقعو بعد ما هجمو لبوليس على واحد لبار ديال لمتليين سميتو ستونوول. هادشي عتابروه مجتمع لميم ضطهاد من قبل لبوليس، وناضو دارو مضاهرات، لي تحولات من بعد ل حركة كبيرة ديال حقوق لمتليين.

## مصادر

تصنيف:مجتمع لميم
مدرسة د لپريڤي

تصغير|أكاديمية فيليپس إكسيتر، وحدة من أقدم لمدارس د لپريڤي ف لميريكان
**لپريڤي** (ولاً لمدراسة د لفلوس) هو نوع من لمدارس لي كيقراو فيهم تلامد ب لفلوس. لميزانية ديال هاد لمدارس كاتجي مباشرة من لفلوس ديال لوالدين ديال التلامد، عكس لمدارس العمومية لي كاتجي لميزانية ديالها عبر لحكومة من فلوس الضرائب.

## مصادر


تصنيف:تعليم
تصنيف:ستيتناء من طاݣ ناقصين تصاور
هوموفوبيا

**لهوموفوبيا** هي لخوف و لمعاملة لخايبة ل لمتليين وناس ديال مجتمع لميم بصفة عامة. هاد لمصطلح ستعملو أول مرة ف ستينات واحد طبيب نفسي سميتو جورج واينبرغ.

كلمة هوموفوبيا كاتستعمل ف لوتائق و تقارير لي كتشرح لنتهاكات ديال حقوق مجتمع لميم ف لأمم لمتحدة و مجلس أوروبا.

كاينين بزاف ديال لأشكال لي كايديروها لمتليين باش يوقفو لهوموفوبيا، أشهر نشاط كايديروه هو مسيرة لفخر، وليوم لعالمي ضد لهوموفوبيا ف 17 ماي كل عام. أول مرة تحتافل بهاد لمناسبة كان ف 17 ماي 2005، ف كتر من 40 دولة.

بزاف ديال لمدارس دارو شي طرق فعالة ف أنها تنقص من لهوموفوبيا، بحال أنهم يقريو تلامد على شخصيات تاريخية مهمة لي كانو متليين، وعلى لمعاناة ديال ناس بسبب لميولات لجنسية ديالهم.

## مصادر


تصنيف:لعنصرية
تصنيف:لكراهية
تصنيف:مجتمع لميم
تصنيف:عنف ضد رجال
تصنيف:متلية
لمجلس ديال ؤروپا

[وصلة=https://simple.wikipedia.org/wiki/File:Flag_of_Europe.svg|يسار|تصغير|300x300بك|راية ديال أوروپا: تستعملات أول مرة من عند مجلس أوروپا و من بعد ولات حتا ديال [ليتيحاد لؤروپي|ليتيحاد لأوروپي]]
*<code>ما تخلطش مع [[لمجلس لأوروپي]] و [[لمجلس ديال ليتيحاد لأوروبي|مجلس ليتيحاد لأوروپي]].</code>*

**لمجلس ديال أوروپا** (ب لفرونصي: *Conseil de l'Europe*) و (ب لونݣلي: Council of Europe) هو واحد لمنضمة عالمية فيها 48 دولة لي ف أوروپا. واحد من أهم نجاحات ديال هاد لمجلس هو ليتيفاقية ديال حقوق لإنسان عام 1950، لي شكلات لا باز ديال لمحكمة لأوروپية ديال حقوق لإنسان.

لينضمام لهاد لمنضمة مفتوح ل كاع دول لأوروپية ديمقراطية، لي كتوافق على لمبادئ ديال حكم لقانون، ولي كتضمن حقوق لإنسان لأساسية، لحقوق لمدنية، و لحريات ديال لمواطنين، لي داخلين فيهم حتا لأقليات.

ماخاصش يكون خلط بين لمجلس ديال أوروپا ولمجلس ديال ليتيحاد لأوروپي، و لمجلس لأوروپي، حيتاش هاد لمجلس راه منضمة مستقلة على ليتيحاد لأوروپي.

## مصادر


تصنيف:لإتحاد لأوروپي
تصنيف:السياسة ف ؤروپا
تصنيف:مؤسسات ف ؤروپا
تصنيف:تأسيسات د 1949 ف النݣليز
هواية د راديو

بديل=|تصغير|لوݣو د راديو د لهواة
**هواية د راديو** ولا **راديو د لهواة**، هي واحد لهواية ديال لهضرة بين ناس عاديين بواحد الراديوات ، ؤ هي هواية منتاشرة ف لعالام، ؤ لي كيمارسها تقريبان خمسة د لمليون واحد فيهم لي ليمارسها بحال هواية ؤ كاين لي غير مفوج بيها ؤ غير كيسمع ، هاد لهواية عندها جمعيات وإتحادات كاتنضمها، و عندها قوانين ديالها ؤ فريكونسات خاص بها لي هي مختالفة على لفريكونسات ديال الاداعات لعاديين.

## لأهداف ديالها
كاتحسن لعلاقات بين ناس ؤ شعوب د لعالام، ؤ كاتعاون باش يتبادلو تجاريب ؤ يعاونو إلا طرا شي مشكيل.

هاد لهواة ديال الراديو فايت ليهم عاونو ف بزاف ديال لكوارت طبيعية بحال لإعصار د لكاريبي ف 1989 والزلزال لي ضرب لجزائر ف 1980.

## مصادر


تصنيف:هواية
ليتيفاقية لؤروپية ديال حقوق لإنسان

[تصغير|[تنبر ديال ؤكرانيا كيحتافل ب 60 عام على دكرى تّيفاقية حقوق لإنسان لؤروپية]]
**ليتيفاقية لؤروپية ديال حقوق لإنسان** هي واحد لإتفاق بين دول لي داخلين ف لمجلس ديال ؤروپا، ولي لهدف ديالها هو لحماية ديال حقوق لإنسان. تدارت ف 4 نونبر 1950، ؤ تطبقات بشكل رسمي من 1953.

هاد لإتفاقية هي لباز ديال لمحكمة لؤروپية ديال حقوق لإنسان، و بناءً على لمادة 46 من هاد لإتفاقية، لمحكمة لؤروپية عندها سلطة قانونية قوية.

لمحكمة لؤروپية ديال حقوق لإنسان دارت بزاف ديال لپروطوكولات، متلا، لپروطوكول 2 ديال لحق ف تّعليم، و لپروطوكول 12 ضد ڭاع نواع لعنصرية، و لپروطوكول 13 ديال إلغاء عقوبة لإعدام. لپروطوكولات هي مجموعة من لقوانين لي خاص ڭاع دّول تلتازم بيهم.

لمحكمة لؤروپية ديال حقوق لإنسان تقدر تقرر ف ڭاع شّكايات و لقضايا لي كاترفع ليها. إيلا شي مواطن ؤروپي حس بلي دولة ديالو نتاهكات ليه لحقوق ديالو، يقدر هاد لمواطن يمشي للمحكمة لؤروپية، و إيلا صدر شي قرار، خاص لحكومة ديال ديك دّولة تلتازم بيه.

## مصادر


تصنيف:معاهدات سياسية
تصنيف:حقوق لإنسان
تصنيف:لمجلس ديال ؤروپا
تصنيف:1950 ف الطاليان
لمحكمة لأوروپية ديال حقوق لإنسان

تصغير|صورة ديال لمحكمة من برا
تصغير|لمحكمة من لداخل
**لمحكمة لأوروپية ديال حقوق لإنسان** (ب لونݣلي: **European Court of Human Rights**) هي أكبر جهاز قضائي ف أوروپا مكلف ب حقوق لإنسان. يمكن لأي مواطن أوروپي يرفع شكاية للقضاة ديال لمحكمة، وهي كاتقرر، ولقرارات ديالها كاتكون ملزمة لدول لأوروپية. هاد لمحكمة كاينا ف مدينة ستراسبورݣ ف فرانسا.

لمجلس ديال أوروپا هو لي أسس هاد لمحكمة باش تكلف ب ݣاع الشكايات لي متعلقة ب حقوق لإنسان. وهاد لمحكمة كاتعتامد ف لخدمة ديالها على ليتيفاقية لأوروپية ديال حقوق لإنسان.

لمحكمة عندها 7 ديال لقضاة، ولكن فاش كاتكون شي قضية كبيرة تايولي لعدد ديالهم 21، وتايكونو جايين من جميع دول لي داخلين ف لمجلس ديال أوروپا. ليوم كاينين 47 دولة ف لمجلس ديال أوروپا. كل دولة فيهم يمكن يكون منها واحد من لقضاة، ولكن هاد لقضاة كايخدمو لصالح لمحكمة ماشي لصالح دول ديالهم.

لمحكمة لأوروپية ديال حقوق لإنسان دارت بزاف ديال لبروتوكولات، متلا، لبروتوكول 2 ديال لحق ف تعليم، و لبروتوكول 12 ضد ݣاع لأنواع د لعنصرية، ولبروتوكول 13ديال إلغاء عقوبة لإعدام. لبروتوكولات هي مجموعة د لقوانين لي خاص ݣاع دول تلتازم بيهم.

## مصادر


تصنيف:قانون
تصنيف:حقوق لإنسان
تصنيف:مؤسسات ف ؤروپا
تصنيف:تأسيسات د 1998 ف فرانسا
تصنيف:تأسيسات د 1959 ف ؤروپا
ستراسبورݣ

تصغير|لموقع ديال ستراسبورݣ ف لخريطة
**ستراسبورݣ** (ب ''') هي واحد لمدينة ف شرق ديال فرانسا قريبة من لحدود ديالها مع ألمانيا. هاد لمدينة ساكن فيها 275,000 واحد. ستراسبورݣ هي لي فيها لمجلس ديال أوروبا، و لمحكمة لأوروپية ديال حقوق لإنسان، و لبرلمان لأوروپي. بزاف ديال ناس كايعتابرو هاد لمدينة هي لعاصمة ديال ليتيحاد لؤروپي.

## مصادر


تصنيف:مدون د فرانسا
ؤروپا

وصلة=https://simple.wikipedia.org/wiki/File: Europe_location.png|تصغير|275x275بك|خريطة ديال ؤروپا

**ؤروپا** (ولّا **يوروپا**) هي واحد لقارة ملاصقة مع أسيا من جوج جيهات: جبال ديال لأورال ف روسيا، ومضيق لبوسفور ف تركيا.

ؤروپا ضاير بيها لما من تلتجوايه. ف لغرب لمحيط لأطلسي، من شمال لمحيط لقطبي شمالي، ومن لجنوب لبحر لبيض لمتوسط.

كاينين فلقليلة 43 دولة فؤروپا، بزاف منهوم داخلين ف ليتيحاد لأوروپي.

التيساع ديال ؤروپا فيه 10,180,000 كيلوميطر كاري، لي هي 2% ديال التيساع دلارض، و 6.8% ايلا ماحسبناش لبحورا.

ف 2017، ناس لي عايشين ف ؤروپا وصل لعداد ديالهوم ل 510 مليون.

## لاصل ديال سمية
ؤروپا تسمات على واحد لميرة ف لميطولوجيا ليونانية سميتها *[[يوروپا]]*. لخبّيرة كاتقول بلي زيوس خطف يوروپا و داها لݣزيرة سميتها كريت، وتما ولات لواليدة ديال لملك مينوس.

كلمة يوروپا تخدّمات من بعد باش توصف ليونان، ومنبعد ؤروپا كاملة.

## لجو
لجو فؤروپا تايكون بارد فوقت شتا ومعتادل فشياطة دلوقيتات د لعام.
[بديل=|تصغير|275x275بك|[لوغات ديال ؤروپا]]

## سياسة
لبلدان لي عندهم لأراضي ديالهم ولا طرف منها، ولا مرتابطين تقافيا ب ؤروپا بيهم 51 (علا حساب لحدود لجغرافية لي محددة):
* 44 بلاد لأراضي ديالو كاملة كاينة ف ؤروپا: ألبانيا، ألمانيا، أندورا، لوطريش، بلجيكا، بيلاروسيا، بوصنا ؤلهرسك، بلغاريا، كرواتيا، دانمارك، صبانيا، إسطونيا، فينلاندا، فرانسا، ليونان، هنݣاريا، إرلاندا، إسلاندا، طاليان، كوسوڤو، لاتڤيا، ليتوانيا، ليخطنشطاين، ليكسمبورݣ، مقدونيا شمالية، مالطا، مولدوڤا، موناكو، مونطينيݣرو، نورڤيج، هولاندا، پولونيا، لبرتغال، تشيك، رومانيا، لمملكة لمتحدة، سان مارينو، صربيا، صلوڤاكيا، صلوڤينيا، سويد، سويسرا، أوكرانيا، لفاتيكان ؛
* 5 د لبلدان جاو نص ف ؤروپا ؤ نص ف أسيا: أزيربيدجان، جورجيا، كازاخستان، روسيا، تركيا؛
* 2 د لبلدان تابعين تقافيا لؤروپا واخا جاو فأسيا: أرمينيا ؤ قبرص.

### ليتيحاد لأوروپي
ليتيحاد لؤروپي هو واحد لمجموعة ديال 27 دولة. هاد الدول تافقو بيناتهم يديرو واحد لقانون مشتارك، و ب تالي يمكن لأي مواطن أوروپي يمشي ل أي دولة كاينة ف ليتيحاد و يعتابرها بحال بلادو. 19 دولة من ليتيحاد عندهم نفس لعملة: لأورو.

## مصادر


تصنيف:قارات
تصنيف:مقالات فيها مصدر و 3000 بايت
ليزبيانة

[وصلة=https://simple.wikipedia.org/wiki/File:Simeon Solomon - Sappho and Erinna in a Garden at Mytilene.jpg|تصغير|250x250بك|[صافو و إيرينا (لوحة من لقرن 19)]]

**لّيزبيانة** هي لمرا لمتلية، يعني لمرا لي عندها ميول جنسية ل عيالات، وماشي ل رجال. كلمة ليزبيانة أصلها من ليونانية () كتنطق *ليصبوص*، لي هي واحد لجزيرة ف ليونان. واحد شاعرة يونانية سميتها صافو كانت ساكنة ف ديك لجزيرة، وكانت كاتكتب شعر رومنسي لي لأغلبية ديالو كان موجه ل عيالات، ف من هنا جات هاد سمية ديال ليزبيانة.

## ليزبيانات و لفيمينيزم
ليزبيانات كانو داخلين ف لحركة ديال ل فيمينيزم مني يالاه بدات. لفيمينيزم هي مجموعة من لحركات سياسية و لإجتماعية لي كدافع على لحقوق ديال لعيالات. ولكن وقع واحد صراع بين لفيمينيست لي هوما ليزبيانات ولفيمينيست لي هوما مغايرات (بدلو سّيكس ديالهوم) ف ستينات وسبعينات. لفيمينيست لي مغايرات قالو بلي ليزبيانات ماكانش قابلهم لمجتمع، و ب تالي لوجود ديالهم داخل لفيمينيزم غايضر ب هاد لحركة. هاد صراع ليوم مابقاش كيما لول حيتاش لمجتمع بدا كايتقبل مجتمع لميم كاملو.

## ليزبيانات كا عائلة
بزاف ديال لكوپلات لي ليزبيانات كايبغيو يكونو عندهم ولاد ديالهم باش يربيوهم. هاد لكوپلات بعض لمرات كايديرو تبني. ولكن ف بعض لبلايص ف لعالم ما مسموحش فيها ل مجتمع لميم يدير تبني.
بعض لكوپلات تايكونو عندهم ولاد بيولوجيين. كايتبرع واحد راجل ب لماني ديالو، و كايديرو تخصيب صطيناعي.
## العلاقة الرومانسية
تصغير|الراية ديال الليزبيان
الرومانسية فالعلاقات الليزبيانية هي بحال أي علاقة رومانسية أخرى. أساسها الحب، التقدير، و التفاهم المتبادل.

الفكرة العامة اللي كاينه هي أن الرومانسية ما عندهاش جنس أولا نوع، هي شعور إنساني كيعيشوه جوج ديال العيالات كيبغيو بعضياتهم.

## مصادر


تصنيف:مجتمع لميم
تصنيف:فيمينيزم
تصنيف:متلية
تصنيف:مصطلحات د لعيالات
خرا

تصغير|الخرى ديال العود
**لخرا** هو ناتج من لعملية ديال لهضم، كيخرج من تقبة ديال الشرج بالنسبة ل ثديات و من تقبة لمجرور بالنسبة ل لبرمائيات و الطيور والزواحف.

## مصادر


تصنيف:لبيولوجيا
تصنيف:لفيزيولوجيا
تصنيف:فيزيولوجيا د لحيوان
كريت

وصلة=https://simple.wikipedia.org/wiki/File:Crete_Nasa.jpg|يمين|تصغير|200x200بك|صورة ديال كريت من لقمر صناعي

**كريت** (و كاتسما حتى **اقريطية** ولا **اقريطش**) هي أكبر جزيرة ف لجزر ديال ليونان. هاد لجزيرة كاتفرق بحر ايجة على لبحر لبيض لمتوسط.

وصلة=https://simple.wikipedia.org/wiki/File:Crete_location_map.png|يسار|تصغير|ليونان وجزيرة كريت

## مصادر


تصنيف:لجزر ديال ليونان
ؤ فورتونا

تصغير|399x399بك|تصويرة د النّص دّوريجين ديال لمخطوطة د كارمينا بورانا
**ؤ فورتونا** (ب لّاتينية: O Fortuna زعما: وا زهري) هي واحد لقصيدة لاتينية من لقرون لوسطانية تكتبات ف لقرن 13. هيّ طرف من لكوليسيون لي سميها كارمينا بورانا و لمؤلف لأصلي ديالها مامعروفش.

ف 1935 لملحن لألماني كارل ؤرف زادها ف لكانطاطا ديالو كارمينا بورانا. و دازت أول مرة ف لأوپيرا د فرانكفورت نهار 8 ف شهر 6 عام 1937.

## لقصيدة ؤ طرجمة ديالها

## مصادر

## شوف تا
* الرومانسية د بن حمر

تصنيف:شيعر
صافو

**صافو** هي واحد شّاعيرة يونانية قديمة. تولدات تقريبا ف 630 قبل لميلاد، ف جزيرة سميتها ليزبوس. صافو كتبات تقريبا 10000 بيت ديال شعر، ولكن لي وصلنا منها هو 650 بيت. وحتا لمعلومات على حياتها قلال بزاف.

شعر ديال صافو كايركز على رومنسية، و لوصف ديال لعلاقات لجنسية بين لعيالات.

## حياتها
[وصلة=https://simple.wikipedia.org/wiki/File:Paolo_Monti_-_Servizio_fotografico_(Roma,_1969)_-_BEIC_6353771.jpg|تصغير|بورتري ديال صافو, [:simple:Palazzo Massimo alle Terme|Palazzo Massimo alle Terme, روما . صورة ديال Paolo Monti, 1969]]
لعائلة ديال صافو ما معروفاش، ولكن بعض لمراجع تايقولو بلي لأم ديالها سميتها كليس. أما ب نسبة ل لأب ديالها ف كاينين 7 ديال لأسماء مختالفة ف لمراجع لقديمة. واحد لقصة كاتقول بلي بات صافو مات فاش كانت هي مازال صغيرة. صافو عندها 3 ديال لخوت حسب واحد لقصيدة ديالها تكتاشفات ف 2014

## شّيعر ديالها
أغلب شّعر ديال صافو كايركّز على لحب بين لعيالات، ولكن كتبات بعض لقصائد على لعائلة، وبعض لأغاني ديال لعراسات.

## مصادر


تصنيف:شيعر
تصنيف:ليزبيانات
تصنيف:مزدوجات لجنس
تصنيف:بيوغرافيا د نسا
تصنيف:زيادة ف لقرن 7 قبل لميلاد
تصنيف:وفيات 570 قبل لميلاد
تصنيف:مقالات فيها مصدر و علاين 3000 بايت
مرا

وصلة=https://simple.wikipedia.org/wiki/File:Woman_Montage_(1).jpg|تصغير|عيالات مهمين ف لعالم

**لمرا** هي إنسان نتوة بالغة. كاتخدًم لكلمة د مرا ف لمفرد، و نسا ولاَ مراوات ولاَ عيالات ف لجمع فاش كانهضرو على لجنس لبيولوجي. بعض لمرات كاتخدًم لكلمة د مرا بصفة عامة كيما كان لعمر، بحال دابا: حقوق لمرا.

لمرا تيكون عندها رحم، لي فيه كيتكون لجنين.

ف لوقت لي قدرات لمرا باش تربح بزاف ديال لحقوق و لحريات ف لعالم لمتقدم مني بدا لقرن 20، مازالين بزاف د لعيالات كايعانيو من لعنصرية و تحرش لجنسي تال دابا.

ف لقرون لي فاتت، ماكانش عند لمرا لحق ديال تصويت. وعلا مر تاريخ، لأدوار لجندرية لكلاسيكية هي كانت كاتحدد و كاتقلص نشاطات و لفرص ديال لمرا. بزاف د لعقائد دينية كاتحدد قوانين للمرا. مع تقليص ديال لقيود ف لقرن 20 فبزاف د لمجتمعات ولات لمرا كاتوصل لمسارات مهنية من غير ربة لبيت. لعنف ضد لمرا، سواء فلعائلات أولا ف لمجتمعات، عندو تاريخ قديم وفلأغلبية كايتمارس من عند رّجال. بعض نسا ممنوعين من حقهوم ف لإنجاب. لحركات ولإيديولوجيات ديال لفينيزم عندهوم هدف مشترك لي هو لوصول للمساواة بين لجنسين.

لمرا لمتحولة جنسيا كاتحدد كا راجل منين كاتزاد، شيء لي ما كايتوافقش مع لهوية لجنسية ديالها، بينمّا لمرا لمتحولة جنسيا كاتّزاد بخاصيات جنسية لي مختالفة على داكشي لي معتاد ف لبيولوجيا دلمرا.

## بيولوجيا وجنس
وصلة=https://simple.wikipedia.org/wiki/File:Scheme_female_reproductive_system-en.svg|تصغير|أعضاء توالد عن لمرا
[تصغير|شوفة من برة لمرا وراجل، مع سميات ب [نݣليزية.]]
### لحمل
لحمل كايدوز 9 شهور. لمرا لي كيكون ف كرشها جنين كاتسمى حاملة.
وصلة=https://simple.wikipedia.org/wiki/File:PregnantWoman.jpg|تصغير|مرا حاملة

## صّحة

كاين بعض لأمراض لي كايصيبو لمرا بدّرجة لولة، بحال ذئبة لحمامية.
## لأدوار لجندرية

ف لعصور لقديمة، كان دور ديال لمرا هو تحمي ولادها فقط.

ف بعض لمجتمعات لمعاصرة، هاد لأدوار تبدلو، وولا ممكن ل لمرا أنها تاخد أدوار خرا ف لمجتمع بحال راجل.

### لعنف ضد لمرا
لعنف ضد لمرا باقي مشكل كبير حتا ف دول لمتقدمة. بزاف ديال لمجتمعات مبنية على قيم أبوية، لي كاتعطي ل راجل قيمة أكبر من لمرا.

## دّين

بعض لعقائد دّينية حددات شروط متعلقة بلأدوار لجندرية و لمعاملات سياسية وشخصية مابين لجنسين و لباس لي لمرا لازم تلبس وبزاف دلمسائل لي كاتأثر فلمرا و ف لمكانة ديالها ف لمجتمع. فبزاف ديال دول، هاد تّلقينات دّينية عندها تأثير علا لقانون لجنائي أولا لقانون لعائلي ديال هاد سلطات تشريعية (بحال مثلا شريعة لإسلامية). تأثير ديال دين على حرية لمرأ و لعنف لي كايتمارس علا لمرا بحجج دينية كايتدرس و كايتناقش من طرف منظمات دولية.

## تعليم

قبل من لمجتمعات لمعاصرة، تعليم ديال لمرا كان محدود بزاف. ف لمجتمعات لمتقدمة، ڭاع لعيالات موفرين ليهم تعليم، و كاينين دراسات لي قالو بلي لعيالات عندهم أداء حسن من رجال.

## لعلوم، لأدب و لفن

على طول تاريخ، لعيالات دارو بزاف ديال لمساهمات ف لميادين ديال لأدب، لفن، و لعلوم.

## رّمز دلجندر

## مصادر

تصنيف:بنادم
تصنيف:مقالات فيها مصدر و 3000 بايت
تصنيف:نتوة
تصنيف:لعيالات
تصنيف:لهوية الجندرية
راجل

تصغير|راجل
**رّاجل** هو لإنسان دكر لي بالغ. هو لعكس ديال لمرا. نّاس كايستعملو كلمة راجل ف لمفرد، و رجال ف لجمع فاش كيهضرو على لجنس لبيولوجي. رّجولة هي لوقت فاش تايكبر لإنسان دكر و ماتايبقاش دري. بحال ݣاع تّدييات دّكورا لخرين، رّاجل كايورت لكروموزوم X من لأم ديالو، و لكروموزوم Y من لأب ديالو. فاش كايوصل بنادم دكر ل لبولوغ، كيطراو تغييرات فيزيولوجية، ب إنتاج ديال هورمونات بحال لانضروجين ؤ تّيسطوسطيرون لي كاتأدي ل ضوهور لخاصيات لجنسية تّانوية، لي كاتزيد ف تّباين مابين جّوج جناس. عند رّاجل كايبان هادشي متلاً ب قلدة ݣلضمية كبر من ديال لمرا، شعر د لوجه، ؤ نسبة د شّحمة ف لكسدة قل من ديال لمرا.

رّاجل كيتميّز أيضا ب أعضاء تناسلية لي ماكاينينش عند لمرا، بحال لقضيب، لبيضات، تّيو د لماني، ؤ لپروسطاط.
يمين|تصغير|200x200بك|لأعضاء تناسلية ديال رّاجل و لأعضاء لي حداها.
رّاجل و لمرا كيقدرو يجيوهوم نفس لأمراض لجنسية، ولكن كاينين بعض لأمراض لجنسية لي تايكونو غير عند رّاجل (متلا لي كيقيسو لأعضاء لي كاينين غير عند رّاجل، بحال لبيضات) ؤلا غير عند لمرا، أولا تايكونو عند رّاجل كتر من لمرا ؤلا لعكس.

وصلة=https://simple.wikipedia.org/wiki/File:Men_montage_2.jpg|بديل=|لاإطار|313x313بك|تصاور ديال رجال معروفين|يسار

## مصادر


تصنيف:رجال
تصنيف:الجندر
تصنيف:مقالات فيها مصدر و 3000 بايت
تصنيف:دكر
تصنيف:لهوية الجندرية
عبد الإله بن كيران

**عبد الإله بنكيران** (تولد نهار 4 أبريل 1954 ف الرباط) هو سياسي مغريبي، لي كان كان رئيس لحوكومة ديال لمغريب 2011 و 2017. و كان لأمين لعام ديال حيزب لعدالة ؤ تنمية لمغريبي مابين 2008 و 2017. و كان برلاماني ف مجلس نّواب على دايرة د سلا-لمدينة من 1997.

## النشأة ديالو
تولد عبد الإله بنكيران  في 2 أبريل 1954 فحي العكاري شعبي فالعاصمة الرباط، وترعرع فعائلة الأصل ديالها فاسي. باه من عائلة متصوقة كتمتهن تجارة. خدا عبد الإله الاهتمام بالسياسة والشأن العام من الام، حيث كانت كتواظب على لقاءات حزب الاستقلال.دخل عبد الإله بنكيران لمدرسة القرآنية قبل ما يبدا مسيرتو الدراسية فمدرسة القبيبات وقرا حتى وصل لثانوية مولاي يوسف لخدا الباك فيها عام 1973م. من موراها قرا فلافاك وخدا الإجازة ف العلوم الفيزيائية عام 1979م،  تعين عبد الإله بن كيران أستاذ ف المدرسة العليا دالاساتذة خدم تما حتى قدم استقالتو ف عام 1988 من موراها أسس وقام بإدارة مطبعة وجوج مدارس خاصة.

## مسيرتو السياسية
تصغير|عبد الإله ابن كيران فمنتدى دافوس، نهار 28 يناير 2012.

بدا عبد الإله بنكيران مشوارو السياسي فالسبعينيات، حيث كان ناشط يساري وإسلامي فنفس الوقت وكان فتنظيم شبيبة الإسلامية. ولى عضو فمجلس النواب المغربي على دائرة سلا من 14 نوفمبر 1997 لثلاث ولايات (1997 و2002 و2007). فـ2008، تنتخب على راس حزب العدالة والتنمية كأمين عام.مور انتخابات 2011، حزب العدالة والتنمية ربح أكبر عدد ديال المقاعد، والملك محمد السادس عين بنكيران رئيس للحكومة نهار 29 نوفمبر 2011 فميدلت. كان وقت الربيع العربي، وكان تحدي كبير قدامو باش يدبر البلاد فظروف صعيبة. فـ2016، حزبو ربح مرة أخرى فالانتخابات، وولى أول رئيس حكومة مغربي يحكم جوج ولايات متتالية.غير أن مشواره كرئيس حكومة ماكملش، حيث تحيد من منصبو نهار 17 مارس 2017 بعد ما فشل فتشكيل الحكومة الثانية بسبب خلافات مع الأحزاب الأخرى حول توزيع الحقائب الوزارية. وتعوض ب سعد الدين العثماني لتكلف بتشكيل الحكومة من قبل جلالة الملك وتعين رسميا رئيس الحكومة يوم 7 أبريل 2017.
من مورا الإعفاء ديالو، رجع بنكيران للعمل الحزبي داخل حزب العدالة والتنمية، لكن دورو ولا أقل من السابق.
في سبتمبر 2021، خسر حزب العدالة والتنمية الانتخابات التشريعية بشكل ساحق، حيث انخفض عدد مقاعد الحزب من 125 مقعدا ل 13 مقعد ، ونزل من المرتبة الأولى ل المرتبة الثامنة في البرلمان شي لأدى لاستقالة سعد الدين العثماني من الأمانة العامة.
ف 30 أكتوبر 2021، تنتاخب بنكيران أمين عام لحزب العدالة والتنمية.
ف 17 أبريل 2025، تنتخب بنكيران أمين عاما لولاية إضافية.

## مصادر

تصنيف:زيادة 1954
تصنيف:ناس قراو ف جاميعة محمد لخاميس
تصنيف:وزير أول مغريبي
تصنيف:بيوغرافيا د رجال
تصنيف:ناس حيين
تصنيف:ناس تزادو ف الرباط
تصنيف:وزير مغريبي
تصنيف:ناس د الرباط
تصنيف:شخصيات عندها كتر من تاريخ د الزيادة ف ويكيداطا
تصنيف:مقالات فيها مصدر و 3000 بايت
تصنيف:حيزب لعدالة ؤ تنمية (لمغريب)
تصنيف:عضو ف مجلس النواب (لمغريب)
روبير لا كاز

**روبير لا كاز**، تولد فـ26 فبراير 1917 ف باريز ؤ مات فـ1 يوليوز 2015 ف لو كاني، كان سواݣ مغريبي-فرانساوي ديال رالي.

## حياتو
تزاد روبير ف وسط لحرب لعالمية للولا ف 1917 ف مدينة باريز، هو سائق سباقات فورمولا وان مغربي-فرنسي ولكن المثير للدهشة هو أنه اختار يلعب كمغربي و ماشي كفرنسي، و ب هادشي راه هو أول سائق فورمولا وان ف المغرب و ف أفريقيا. شارك ف الجائزة الكبرى ديال المغرب 1958 تاع الفورمولا وان ف الدار البيضاء ب استعمال سيارتو الخاصة كوپر (Cooper)، و لكن ما حالفوش الحض و سالا ف المرتبة 14. روبير لا كاز توفى سنة 2015 عن عمر يناهز 98 سنة، و كان كيتعتابر أقدم سائق فورمولا وان على قيد الحياة قبل ما يموت.

## مصادر

تصنيف:ولادة ف فبراير 1917
تصنيف:وفاة ف يوليوز 2015
تصنيف:سواݣة مغاربة
تصنيف:سواݣة مغاربة ديال لفورمولا وان
تصنيف:سواݣة فرانساويين ديال لفورمولا وان
تصنيف:بيوغرافيا د رجال
تصنيف:زيادة 1917
تصنيف:وفيات 2015
تصنيف:مقالات فيها مصدر و علاين 3000 بايت
مغاير

[وصلة=https://simple.wikipedia.org/wiki/File:Romeo-and-Juliet-toy-theatre-cut-outs.png|تصغير|232x232بك|[روميو و جولييت واحد لمتال معروف ديال لعلاقات لمغايرة.]]

**لمغاير** و **لإيتيغو** هو بنادم لي عندو ميول جنسية و رومنسية ل لجنس لمقابل. لمرا لي إيتيغو كايعجبوها رجال لي إيتيغو، و راجل لي إيتيغو كايعجبوه لعيالات لي إيتيغو.

ناس لي ماشي إيتيغو يمكن يكونو متليين، مزدوجي لجنس، ولا لا جنسيين. بزاف ديال ناس تايسحاب ليهم بلي ايلا كانو إيتيغو، يعني هوما حسن من ناس لخرين، وهادا نوع من لعنصرية.

## مصادر


تصنيف:فيمينيزم
تصنيف:توجهات د لجنس
تصنيف:حب
جزيرة

[تصغير|[إرلاندا|إيرلاندا و نݣليز كايتعتابرو جزر]]
**لجزيرة** (و كاتنطق حتى **دزيرة** و **ݣزيرة**) هي واحد لأرض لي ضاير بيها لما من ݣاع الجوايه ؤ لي لمساحة ديالها صغر بزاف من قارة. لجزيرة تقدر تكون وسط بحر، موحيط، ضاية ؤلا واد. مجموعة ديال لݣزاير لي قراب ل بعضياتهم و كايتشابهو ف الجيولوجيا ولا ف الجغرافيا ديالهم كايتسماو أرخبيل.

## مصادر


تصنيف:جغرافيا
لبحر لإيجي

تصغير|تصويرة د لبحر لإيجي من قمر صطيناعي

**لبحر لإيجي** (ب نݣليزية: Aegean Sea) هو طرف من لبحر دّخلاني. كاين بين ليونان ؤ أناطوليا. هاد لبحر ملاصق ف شّمال معا بحر مرمارة و لبحر لكحل من جيهت بوغاز دردانيل ؤ بوغاز لبوسفور، هاد لبحر فيه 215.000 ميترو مربع، أكبر جزيرة فيه هي كريت. لبحر لميرطوي ؤ لبحر ثّراقي كاينين ف لبحر لإيجي.

## مصادر


تصنيف:بحر
تصنيف:جغرافيا د ؤروپا
تصنيف:جغرافيا د غرب أسيا
سانت إيتيان

**سانت إيتيان** هي مدينة فرانساوية كاينة فالشرق ديال فرنسا و قريبة من الجبال ديال لألپ.

## مصادر


تصنيف:مدون د فرانسا
پيدوفيليا

تصغير|الطبعة 10 ديال كتاب Psychopathia Sexualis (1899) لي خدّم مصطلح "پيدوفيليا"لمرة اللولة بشكل علمي
**الپيدوفيليا** هو اضطراب نفسي فين كيمر شي بالغ ولا مراهق كبير من انجداب جنسي اولي ولا حصري اتجاه الاطفال قبل سن البلوغ. واخا البنات عادة كتبدا عندهم عملية البلوغ ف عمر 10 ولا 11، و الدراري ف عمر 11 ولا 12، كنتلاقاو أن معايير الپيدوفيليا كتمدد سن ما قبل البلوغ حتى لاج ديال 13 العام. باش يتم التشخيص ديال الپيدوفيليا عند الشخص خاص يكون عندو على الاقل 16 عام، و يكون كبر من الطفل لي قبل سن البلوغ ب 5 سنين على الاقل.

## ف الدلائل التصنيفية ديال الامراض
الپيدوفيليا كتسمى ف الدليل التشخيصي و الاحصائي ديال الاضطرابات العقلية (DSM-5) ب **الاضطراب الپيدوفيلي**، هاد الدليل كيعرفها ب أنها پارافيليا كتميز ب رغبات جنسية متكررة و شديدة و تخيلات اتجاه و على الاطفال قبل من سن البلوغ، سوا تم التصرف بناء على هاد الرغبات و التخيلات، سوا كانت غير كتسبب ل الشخص محنة جدب ولا صعوبة ما بين الناس. التصنيف الدولي ديال الامراض (ICD-11) كيعرف الپيدوفيليا على أنها: "نمط استتارة جنسية مستمرة و مركزة و مكتفة—كيفما كتجلى ف استمرار الافكار الجنسية، التخيلات، الدوافع، ولا السلوكيات—كتشمل الاطفال دون سن البلوغ."

## استخدامات غالطة ل كلمة پيدوفيليا
ف الاستخدام الشعبي، غالبا كتطبق كلمة "پيدوفيليا" على أي اهتمام جنسي ب الاطفال ولا على فعل الاعتداء الجنسي على الاطفال. هاد الاستخدام كيخلط ما بين الانجداب الجنسي ل الأطفال قبل سن البلوغ مع الاعتداء الجنسي على الاطفال، و كيفشل ف التمييز ما بين الانجداب ل القاصرين قبل سن البلوغ، ف سن البلوغ، و بعد سن البلوغ. الباحتين كيوصيو باش يتم تجنب هاد الاستخدامات غير الدقيقة، حيت واخا بعض الناس لي كيرتكبو الاعتداء الجنسي على الاطفال هم پيدوفيليين، المرتكبين ل الاعتداء الجنسي على الاطفال ماشي پيدوفيليين ما عدا الى كان عندهم اهتمام جنسي اولي ولا حصري ب الاطفال قبل من سن البلوغ، و كاينين بعض الپيدوفيليين لي ما كيتحرشوش ب الاطفال.

## دراسات و علاج
اول مرة تم التعرف على الپيدوفيليا و تسميتها ب شكل رسمي كان ف أواخر د لقرن تسعطاش . و تم اجراء قدر مهم من البحوت ف هاد المجال من التمانينات. على رغم من أن معضم الحالات الموتقة كانت عند الرجال، راه كاينين حتى النسا لي كيبان عندهم هاد الاضطراب، الباحتين كيفتارضو ان التقديرات لي متاحة كتقلل من العدد الحقيقي ديال الإنات الپيدوفيليات.

ما تم تطوير حتى شي علاج ل الپيدوفيليا، و لكن كاينين تيراپيات يمكن ليهم يقللو من احتمالية الشخص باش يرتكب اعتداء جنسي على الاطفال. الاسباب الدقيقة ديال الپيدوفيليا ما تمش التأسيس ليها ب شكل قاطع. بعض الدراسات ربطت الپيدوفيليا عند المرتكبين ديال الجرائم الجنسية ب شدود عصبي و امراض نفسية مختلفة.

## مصادر


تصنيف:پارافيليات
تصنيف:مقالات فيها مصدر و 3000 بايت
بيت ليجيند: أڤيتشي

**بيت ليجيند آڤيتشي** (لعنوان لأصلي **Beat Legend:AVICII**) هيا لوعبة تصوبات من طرف أتاري و هيلو تير غامس كتقدر تّلعب ف آي ؤو إيس ؤ أندرويد. لوعبة فيها بزاف من لمزيكمات ديال آڤيتشي. بيت ليجوند آڤيتشي تقدر تيليشارجيها من ݣوݣل بلاي ؤلا أبل سطور. لوعبة خرجات فهاد لي پلاطفورم ف 23 يوليو 2020. للوعبة دابا كاينا على لپلاطفورمات ب 2.99 دولار و بدرهم لمغريبي شي 25 درهم.

## لمود ديال لوعبة

بيت ليجيند آڤيتشي هي من للوعاب لي كتكون كاتحكم فمركبة فضائية و خاصك تمشي مع الريتم ديال لمزيكا. كلما كايطلع الريتم و كاتزيد فنفس لوقت الزربة و لقصوحية. لوعبة هيا من نواع د سّباقات ديال خيال لعلمي ف تيليفون ولاعب لي كايبغي لمزيكا و الزربة غادي يعجبو بزاف يعيش هاد لمغامرة. تال دابا كاينة غير 15 لمزيكا ديال آڤيتشي و لاكين كاين أمال بلي غادي يزيدو مزيكات كتر و يقدر غادي يخليو لوعبة تزيد لمزيكات راسها بشي فونكسيون ديال أبلود. سلسلة ديال ألعاب بيت ليجوند بيت ليجوند آڤيتشي هي أول لوعبة فسلسلة كبيرة غادي تصاوبها أتاري و هيلو تير غامس. هاد اللوعبة كبرات بلفنان آڤيتشي بعد ما مات و للوعاب لاخرين غادي يمشيو بنفس الطريقة.

## مصادر

تصنيف:لوعاب د سمارتفون
ديموقراطية

وصلة=https://en.wikipedia.org/wiki/File:Election_MG_3455.JPG|تصغير|واحد سيد كيصوت ف لإنتخابات لفرانساوية ديال 2007

**ديمقراطية** (ب لاتينية: δημοκρατία كاتقرا *dēmokratiā* ولي كاتعني *kratos*: حكم *dēmos:* شعب) هي واحد لفورم ديال لحكومة لي شعب فيها هو لي عندو سلطة باش يختار ناس لي بغاهم يمتلوه. ديمقراطية داخل فيها بزاف د لمسائل، بحال لحرية ديال تجمهر، لحرية د لهضرة، لمساواة سياسية، لمواطنة، لإنتخابات، لحقوق.

أون جينغال، كاينين جوج د لأنواع ديال ديمقراطية: ديمقراطية لمباشرة، و ديمقراطية تمتيلية.

ديمقراطية لمباشرة هي فاش ناس كاتقرر تشريعا ولقوانين بطريقة مباشرة (متلا ناس يتجمعو ف شي سوق ؤلا ساحة عمومية)، و ديمقراطية تمتيلية هي فاش ناس كاتختار ناس خرين لي كاتنوب عليها وكتختار لقوانين بلاصتها.

## مصادر


تصنيف:سياسة
تصنيف:أنضمة د لحكم
تصنيف:ليونان لكلاسيكية
لانطيرناسيونال

تصغير|نّوطات لموسيقية ديال لانطيرناسيونال
**لانطيرناسيونال**، ولي معروف حتا ب **نشيد لأممية**، (ب لفرونصي "L'Internationale") هو أشهر نشيد يساري، تشهر ك رمز ديال لحركات لإشتراكية من لقرن 19، فاش لأممية تانية عتامداتو ك نشيد رسمي. هاد سمية ديال *لانترناسيونال* جات من لأممية لولة، لي هي واحد تحالف ديال لعمال ف 1864. سيد لي كتب هاد نشيد سميتو أوجين لا پواتيي، لي كان مناضل أناركي ف لمؤتمر ديال لأممية لولة.

لانطيرناسيونال تطرجم ل بزاف د لوغات، و كايتستعمل عند لأناركيين، شيوعيين، و لإشتراكيين. ما بين 1912 و 1944 تستعمل هاد نشيد ك نشيد رسمي د لحزب لبلشڤي. و فاش ولات روسيا دولة شيوعية تستعمل ك نشيد رسمي ديال ليتيحاد سوڤييتي، قبل ما يبدلو سطالين لواحد نشيد لي كايمجد روسيا. لانطيرناسيونال تستعمل ك نشيد رسمي ديال جمهورية صين سوڤييتية، جمهورية باڤاريا سوفييتية، لجمهورية سلاڤية سوڤييتية، و لجمهورية لهنݣارية سوڤييتية. لانطيرناسيونال هو أكتر نشيد تطرجم ف تّاريخ.

## لكلام د نشيد

## مصادر


تصنيف:أناشيد سياسية
تصنيف:مقالات فيها مصدر و 3000 بايت
تصنيف:التورة الروسية
تقرير لمصير

حق الشعوب ف **تقرير المصير** هو مبدأ اساسي ف القانون الدولي الحديت (عادة كيتعتابر قاعدة آمرة (ݣيوس كوݣينس))، هاكا، هو ملزِم ف الأمم المتحدة ك تفسير سلطوي ل معايير الميتاق. هاد الحق كيݣول ان الشعوب، استنادا ل احترام مبدأ المساواة ف الحقوق و تكافؤ الفرص العادل، عندهم الحق باش يختارو ب كل حرية سيادتهم و وضعهم السياسي الدولي بلا حتى تدخل.

## تاريخ
### قبل و بعد الحرب العالمية اللولة
هاد المفهوم اول مرة تم التعبير عليه كان ف الستينات ديال القرن 19، و نتاشر من بعدها ب الزربة. خلال و من بعد الحرب العالمية اللولة، تم تشجيع هاد المبدأ من قبل ڤلاديمير لينين و الرئيس ديال الميريكان وودرو ويلسون. ملي علن ويلسون على المبادئ الربعتاعش ديالو ف 8 يناير 1918، ݣال نهار 11 فبراير 1918: «التطلعات الوطنية خاصها تحتارم؛ دابا ما يمكنش الهيمنة و حكم الناس ما عدا ب موافقتهم الخاصة. "تقرير المصير" ماشي غير مصطلح؛ و لكن هو مبدأ حتمي ديال العمل.»

### خلال الحرب العالمية التانية
تم تضمين هاد المبادئ خلال الحرب العالمية التانية ف ميتاق الأطلنتي لي تم الاعلان عليه ف 14 غشت 1941 من قبل رئيس الميريكان فرانكلين روزفلت و رئيس وزراء المملكة المتحدة ونستون تشرشل لي تعهدو ب النقاط الرئيسية التمنية ف الميتاق. و تم الاعترف به ك حق قانوني دولي من بعد إدراجو صراحة كحق ف ميتاق الأمم المتحدة.

## اشكاليات
هاد المبدأ ما كيحددش كيفاش خاص القرار يتخاد، ولا اشنهما النتائج لي خاص يكونو، سوا استقلال، فيديرالية، حماية، ولا شي شكل من أشكال الحكم الداتي ولا الاستعاب الكامل. نفس الشيء ما كيبينش كيفاش خاص يكون تعيين الحدود بين الشعوب، ولا حتى اشنو لي كيشكل الشعب. كاينين تعاريف ومعايير قانونية متضاربة ل تحديد المجموعات التي عندها الحق باش تطالب بحق تقرير المصير ب صورة مشروعة.

ب التالي، ولى مصطلح تقرير المصير كيعني الاختيار الحر ل افعال الواحد الخاصة به بلا اكراه خارجي.

## مصادر

تصنيف:حكم داتي
تصنيف:نضريات سياسية
تصنيف:قانون دولي
تصنيف:انهاء الاستعمار
تصنيف:سيادة
تصنيف:حركات الاستقلال
تصنيف:قوم
تصنيف:مقالات فيها مصدر و 3000 بايت
كوض سورس

[تصغير|متال بسيط ل كوض سورس مكتوب ب [سي (لونڭاج)|سي لي هوّا لونڭاج إجرائي، و لپروݣرام لي غادي يخرج غادي يكتب "hello, world" ف الشاشة ديال لورديناتور. أول سنيپيت معروفة ديال "Hello world" من لكتاب **The C Programming Language** كان مصدرها براين كيرنيݣان من لابوات د بيل ف عام 1974.]]

**لكوض سورس** ولا **لكود لمصدري** ف لانفورماتيك هيا أي مجموعة من لكوضات لي تكتبو ب تخدام لونݣاج كيفهمو بنادم، و يقدر يتضمن تعليقات، و هادشي ف موعضام لوقت على شكل نص خالص.

## لوضيفة
لكوض سورس ديال شي برنامج كيكون مصاوب سيرتو ل تسهيل لخدمة ديال لموبرمجين، لي بدورهم كيحددو لپروصيات لي خاص يديرهم لورديناتور على طريق كتابة لكوض سورس (غالبا).

## تحويل ل لّونݣاج د لماكينة
بزاف د مرات كيتم تحويل لكوض سورس ل لونݣاج د لماكينة جاوجي (زيروّات ؤ واحدات) يمكن ليه يتنفد ب لورديناتور، و هادشي على طريق كومپيلاتور ولا أنتيرپريتور، و هاد لّونݣاج د لماكينة يمكن ليه يتخزن باش يتم تّنفيد ديالو ف شي وقت آخر. بلاصت هاد طّريقة، يمكن أيضا تأويل لكوض سورس و ب تّالي تنفيدو ديك الساعة.

## التوفر
موعضام لپروڭرامات و أپليكاسونات كيتم توزيعها ب واحد الشكل باش تشمل غير لفيشيات التنفيدية. يلا تم إدراج لكوض سورس غادي يكون هادشي مفيد ل لخدايمي، ل لپروݣرامور و ل لأدمين د سّيستيم ف حالة أي واحد فيهوم يلا كان باغي يدرس ولا يعدل لپروݣرام.

## مصادر


تصنيف:أنفورماتيك
تصنيف:لونڭاج
تصنيف:مقالات فيها مصدر و 3000 بايت
ديمقراطية لإلكترونية تعاونية

وصلة=https://en.wikipedia.org/wiki/File:Collaborative_E-democracy2.jpg|تصغير|250x250بك|ݣاع لمواطنين يمكن ليهم يشاركو ف لعملية ديمقراطية لإلكترونية تعاونية. إما بطريقة غير مباشرة على طريق واحد لممتل عليهم، أولا بطريقة مباشرة، لي فيها لمواطن هو لي كيصوت براسو.

**ديمقراطية لإلكترونية تعاونية** هي واحد لكونصيپط لي كيجمع بين ديمقراطية لمباشرة، ديمقراطية تمتيلية، و ديمقراطية لإلكترونية (يعني فاش كاتستعمل تكنلوجيا ف لعملية ديمقراطية).

ديمقراطية لإلكترونية تعاونية هي واحد سيستيم ف سياسة، لي تايخلي لمسؤولين سياسيين ديال لحكومة، بحال لووزارا، لبرلمانيين، و لأحزاب، من جهة، و لمنضمات لغير حكومية من جهة خرا، يتعاونو ف طريقة ديال تطوير لقوانين و تشريعات. هاد لعملية كاتكون ف واحد سيت حكومي ديال تواصل لإجتماعي، لي ݣاع لمواطنين أعضاء فيه.

واخا لممتلين ديال شعب هوما لي كايديرو تقريبا ݣاع لخدمة لي متعلقة ب لقوانين وتشريعات (ديمقراطية تمتيلية)، ولكن راه لمواطنين هوما لي ب يدهم لقرار لخّر (ديمقراطية مباشرة). ب لإضافة لأن أي مواطن يقدر يقتارح قوانين جديدة.

## مصادر

تصنيف:لأنواع ديال ديمقراطية
تصنيف:نضريات سياسية
تصنيف:ديمقراطية